Yiwen wass msefhamen wat taddart ad xedmen lewziɛa. Mi i d-yeḍha wassnni, yella yiwen n umɣar yuker aksum, mi i d-faqen wat taddart-nni sgillen akk imdanen yellan din, armi i d-wwḍen ɣer umɣar-nni yeggul ur yefki afus-is. At taddart dɛan ɣef win i yukren yejḥed ad yenṭeḍ di lqaɛa. Akken kan kkfan ddaɛwa, a t-an umɣar-nni yenṭeḍ, at taddart-nni wehmen, ɛerḍen ad t-id-snesren ur zmiren ara, msefhamen akked mmi-s ad asyebnu taxxamt dinna di tlemmast n teẓgi. Yal tikkelt tettruḥu ɣer-s yelli-s tettawi-as aɛwin di tḍellaɛt. Armi d yiwen wass, iwala-tt-id uwaɣezniw, yettɛassa-tt armi i d-yaḥfeḍ acu i asteqqar akken ad as-d-yeldi tawwurt. Tikkelt nniḍen, yuɣal uwaɣezniw ɣer umɣar-nnin, maca amɣar-nni yeɛqel-d ṣṣut-nni mačči d tina n yelli-s dɣa yegguma ad d-yeldi tawwurt, awaɣzennni yerfa iruḥ yečča tammemt amer ad d-terqiq ṣṣut-is wa ad as-d-yeldi umɣar-nni tawwurt.